# Panzerkampfwagen I

### от Уикипедия, свободната енциклопедия

| Предлага се тази статия да се обедини със статията Панцеркампфваген I.

Не е ли по-правилно "онази" статия да се обедини с "тази" статия?!

Pz.Kpfw.I Ausf A
Опитен образец: | 1933 г.
На въоръжение от: | 1934 г.
На въоръжение в: | Германия
Въоръжение
Основно: | 2 х 7,92мм. картечници "MG13" (2 250 пат.)
Допълнително: | няма
Технически характеристики
Дължина: | 4020 мм.
Ширина: | 2060 мм.
Височина: | 1720 мм.
Тегло: | 5400 кг.
Екипаж: | 2 души
Бронева защита
Копрус: | 13 мм. (челна) 13 мм. (борд) 6 мм. (кърма)
Купол: | 13 мм.
Силова установка
Двигател: | "Krupp M305"
Тип: | 4-цилиндров, бензинов
Мощност: | 57 к.с. (43 kW)
Ходови характеристики
Скорост: | 37 км/ч. (шосе) 19 км/ч. (терен)
Запас от ход: | 145 км/ч. (шосе) 100 км/ч. (терен)
Окоп: | 1,34 м.
Водна преграда: | 0,58 м.
Верт. преграда: | 0,36 м.
Наклон: | 30°

Panzerkampfwagen I Sd. Kfz. 101 (Pz.Kpfw.I) е немски лек танк. Произвеждан е в периода 1934 - 1943 г.

## [редактиране] История

В началото на 1933 г. немската армия обявява конкурс за разработването на бронирана транспортна машина с тегло в диапазона 4 - 7 тона. Поради забранителните клаузи на Версайския договор проектът получава кодовото обозначение селскостопански трактор (нем.: Landwirtschaftlicher Schlepper - LaS). Още съсщата година водещите немски фирми "Райнметал", "Круп", "Хеншел", "Даймлер-Бенц" и МАН представят своите прототипи, които много си приличат. Избран е прототипът LKA 1 на фирмата "Круп", в голямата си част копие на английската танкета Carden Loyd Mk.IV. Още същата година "Круп" прави още една модернизация на прототипа.

През лятото на същата година в Кумерсдорф са направени изпитания на шасито, произведено от "Круп", като за целта фирмата доставя пет бройки. След провеждането на всестранни изпитания е решено на шасито да бъдат монтирани надстройки и купола, произведени от фирмата "Даймлер-Бенц".

В началото на февруари 1934 г. са проведени крайните изпитания на прототипа и машината е одобрена за серийно производство под обозначението PzKpfw I Ausf A. В хода на изпитанията машината е била позната и под обозначението MG Panzerwagen - Versuchkraftfahrzeug 617. Серийното производство започва през април същата година. Първоначално е произведена серия от 15 машини.

PzKpfw I е произвеждан в две основни модификации PzKpfw I Ausf A и PzKpfw I Ausf В, които се различават една от друга само в ходовата част и двигателя. И двете модификации са произвеждани от фирмите "Хеншел", "Круп", "Даймлер-Бенц" и МАН. Производството на модификацията Ausf В се налага, поради ниската мощност на двигателя, монтиран на базовата машина, който бързо прегрявал. На новата модификация е монтиран нов по-мощен двигател (100 к.с.) и са направени изменения в ходовата част. В периода 1935 - 1936 г. са правени опити на базовата машина Ausf А да бъде монтиран дизелов двигател, но опитите са неуспешни. И двете модификации са произвеждани във вариант на учебна машина и ремонтно-евакуационна машина.

В периода 1942 - 1943 г. всички машини от двете модификации на PzKpfw I са преоборудвани в верижни транспортьори. На голяма част от тях са демонтирани надстройките и куполите, а на останалите само куполите и на тяхно място е монтирана голяма желязна каросерия. Машините са използвани като транспортьори на боеприпаси. В този си вид остават на въоръжение до края на Втората световна война.

## [редактиране] Техническо описание

Лекият танк Pz.Kpfw.I е изпълнен по компоновка, която впоследствие става класическа за германското танкостроене. В носовата част на копруса е разположено трансмисионното отделение с водещите колела, зад него е разположено отделението за управление, което е едно цяло с бойното отделение - механик-водачът е разположен в лявата част, а командирът-куполен стрелец в дясната. Моторното отделение се намира в кърмовата част на корпуса.

### [редактиране] Корпус

Корпусът на танка е направен от заварени листове хромникелова стомана. Люкът за механик-водача е разположен в лявата част на подкуполната надстройка, а люкът за стрелеца в тавана на куполата. За наблюдение са предвидени три процепа в корпуса - един за механик-водача и два за стрелеца. Механик-водачът е снабден и със специален прибор за наблюдение.

Оборудването на мястото на механик-водача включва: приборно табло с индикатор за температурата на маслото, скоростомер, оборотомер, патерици на бородовите фрикциони, акселератор, съединители на фрикционите и спирачка.

### [редактиране] Купола

Куполата е изпълнена чрез заваряване и има диаметър 911 мм. Разположена е вдясно по надлъжната ос на корпуса. За въртенето й се използва ръчен механизъм. На покрива е монтиран голям люк за командира. В него е направен малък отвор за сигнализация с флагове. В куполата са предвидени четири малки люка за наблюдение, прикривани от специални бронирани капаци. Седалката на командира се върти заедно с куполата.

### [редактиране] Въоръжение

Въоръжението на Pz.Kpfw.I се състои от две 7,92 мм картечници "Dreyse" MG 13 в първите серии на Ausf А и Ausf B, а по-късните серии на модификацията Ausf B са въоръжение с две 7,92 мм картечници “Rheinmetall-Borsig” MG 34. Скорострелността им е в диапазона съответно 680 и 825 изстр/мин. Боекомплектът се състои от 61 пълнителя по 25 патрона всеки - общо 1 525 патрона. Един съндък с 8 пълнителя е разположен в куполата, останалите в корпуса. От 1936 г. боекомплектът е увеличен на 2 250 патрона (90 пълнителя).

Картечниците са монтирани в обща маска, но могат да водят стрелба независимо една от друга. Маската може да се фиксира в хоризонтално "походно" положение. При модификацията Ausf B спусъкът на лявата картечница е монтиран на ръчката за управление на въоръжението по вертикала, а спусъкът на дясната картечница на ръчката за завъртана на куполата. Ъгълът на възвишение на картечниците е 118°, а на наклон - 12°. Танкът е оборудван с телкескопичен прицел с 2х увеличение "Zeiss" TZF 2.

### [редактиране] Двигател и трансмисия

На модификацията Ausf A е монтиран 4-цилиндров двигател "Krupp" M305 с работен обем 3460 см3. Двигателят е карбураторен, хоризонтално разположен с въздушно охлаждане и мощност 57 к.с. (42 kW) при 2500 об/мин. Диаметърът на цилиндрите е 90 мм, при ход на буталото 130 мм. Карбураторът е модел "Solex 40" JEP. Горивната система се състои от два горивни резервоара с обща вместимост 144 л, разположени в моторното отделение, от двете страни на двигателя. Разходът на гориво при 100 км, при движение по шосе, е 100 л.

На модификацията Ausf В е монтиран 6-цилиндров двигател "Maybach" NL 38TR с работен обем 3791 см3. Двигателят е карбураторен, редови с водно охлаждане и мощност 100 к.с. (73,6 kW). Диаметърът на цилиндрите е 90 мм, при ход на буталото 100 мм. Карбураторът е модел "Solex 40" JEF II. Горивната система се състои от два горивни резервоара с обща вместимост 146 л, разположени в моторното отделение, вдясно от двигателя. Разходът на гориво при 100 км, при движение по шосе, е 125 л.

Трансмисията се състои от карданна предавка, двудисков фрикцион със сухо триене, предавателна кутия, механизми за завиване, бордови фрикциони, предавки и спирачки. Скоростната кутия е механическа, с 6 предавки (5+1). При Ausf A е модел ZF "Aphon" FG35, а при Ausf B - "Aphon" FG31.

### [редактиране] Ходова част

Ходовата част при модификацията Ausf A о четири опорни колела с гумено покритие и диаметър 530 мм и едно с малко по-голям диаметър, без гумено покритие, изпълняващо ролята на ленивец. Предното колело е на идивидуално окачване със спирална пружина. Останалите четири колела са монтирани по двойки и са закрепени по между си чрез външна греда. Окачването им е общо на листови ресьори. В горната част са монторани три опорни ролки. Поради по-голямата дължина на корпуса на модификацията Ausf В с 400 мм в ходовата част е добавено пето опорно колело, а ленивецът е е повдигнат от нивото на земята. В горната част са монтирани четири опорни ролки. И при двете модификации водещото колело е разположено отпред, веригите са с дребни звена, двугребенни с ширина 280 мм.

### [редактиране] Електористема

Електросистемата на танка е изпълнена по еднопроводна схема и има напрежение 12V. Включва: генератор модел Bosch GTL с мощност 0,6 kW или Bosch RRCN с мощност 0,3 kW и два акумулатора със заряд 105 А/ч.

### [редактиране] Средства за свръзка

В зависимост от модификацията на танковете е монтирана различна апаратура за свръзка. Модификацията Ausf A е въоръжена с радиостанция Fu 2, а Ausf В с Fu 5. Във всяка от машините има комплект от сигнални флагчета и ракетен пистолет. Вътрешната връзка между екипажа се осъществява с помощта на звукова тръба.

## [редактиране] Производство

Производство на различни модификации на PzKpfw I

Тактико-технически данни
Модификация | Период на производство | Брой шасита | Брой танкове
PzKpfw I Ausf A | 1934 г. - 1936 г. | 1477 | 818
PzKpfw I Ausf В | 1935 г. - 1939 г. | 6023 | 675
PzKpfw I Ausf С | 1942 г. - 1943 г. | 40 | 40
PzKpfw I Ausf D | 1942 г. - 1943 г. | 10 | 10
PzKpfw I Ausf F | 1942 г. - 1943 г. | 30 | 30

## [редактиране] Бойно използване

Бойното кръщение танкът PzKpfw I получава в хода на бойните действия през 1936 - 1938 г. в Испанската гражданска война. Танковете са на въоръжение в легиона "Кондор", 1-ви и 2-ри танкови батальони на армията на националистите. Още в началото става ясно, че танкът отстъпва по всички показатели на съветските танкове Т-26 и БТ-5, които са на въоръжение при републиканците. Слабата бронезащита и картечното въоръжение показват, че танка е безпомощен в бойна обстановка.

Танкът активно е използван в предвоенните учения, провеждани от Вермахта и служи за пропагандни цели на нацистка Германия.

През март 1938 г. танкът е използван в кампанията по присъединяването на Австрия. Въпреки, че в хода на операцията не са водени бойни действия около 38% от танковете Pz.Kpfw.I излизат от строя - най-вече поради повреди в ходовата част. След взетите мерки, при окупацията на Судетска област, ситуацията значително се подобрява. Това всъщност се дължи на-вече на факта, че танковете Pz.Kpfw.I и Pz.Kpfw.II са транспортирани предимно с товарни автомобили или прицепи.

В хода на Втората световна война танкът е използван в кампанията срещу Полша, в Западна Европа и Африка.

Pz.Kpfw.I е основният германски танк в Полската кампания. Към 1 септември 1939 г. в редовете на Вермахта има около 1445 машини, което съставлява около 46% от танковете. Количеството танкове от модела в отделните танкови дивизии е различно. Например, в 1-ва танкова дивизия (въоръжена с най-голям брой средни танкове) на въоръжение има 85 танка PzKpfw I от всички модификации, включително и командирските, във 2-ра и 3-та танкови дивизии - 153, в 5-та танкова дивизия - 150, в 10-та танкова дивизия - 73 и т.н. В края на Полската кампания загубите на Pz.Kpfw.I достигат 320 машини, от които 89 са загубени безвъзвратно.

Към 22 юни 1941 г. на въоръжение във Вермахта има около 410 изправни танка Pz.Kpfw.I, като в съединенията от първа бойна линия те са 74. Около 245 са в ремонт или се преоборудват. В края на същата година на Източния фронт са загубени практически всичките машини, взели участие в бойни действия - 428 машини. През следващата, 1942 г. там са унищожени още 92 Pz.Kpfw.I.

Танковете PzKpfw I, с които е бил въоръжен Африканският корпус, са оборудвани за работа при тропически условия. Една част от тях, от състава на 5-та лека дивизия, в битката при Тобрук са преоборудвани в полеви условия, като танкове-огнемети.

След 1942 г. машината не се използва в бойни действия, а като обслужваща машина от различни типове. Различен брой машини са предадени на полицейските сили, на войските за борба с партизаните и на различни полувоенни организации като учебни машини. Над 500 демонтирани куполи са използвани като ДОТ-ове в различни отбранителни линии.

## [редактиране] Модификации

- Pz.Kpfw.I Ausf A - базова машина на танка. Произвеждана в периода 1934 - 1936 г. Произведени са 818 машини.
- Pz.Кpfw.I Ausf A ohne Aufbau - учебна машина. Произвеждана в периода 1934 - 1936 г. Произведени са 15 машини.
- Pz.Kpfw.I Ausf В - модификация на танка. Монтиран е нов двигател "Maybah NL 38 TR" (100 к.с.), а в ходовата част са добавени по една опорна ролка и водещо колело. Произвеждана в периода 1935 - 1939 г. Произведени са 675 машини.
- Pz.Кpfw.I Ausf В ohne Aufbau - учебна машина. Произвеждана в периода 1935 - 1937 г. Произведени са 164 машини.
- КlPzBefWg I (Kleine Panzer Befehlswagen I) (Sd.Kfz.265) - лек командирски танк на базата на предните модификации с монтирана р/станция FuG6 или FuG2. Въоръжението е сведено до една 7,92 мм картченица MG13 или MG34. Произвеждан в периода 1935 - 1937 г.
- Pz.Kpfw.I Ausf С - бързоходен разузнавателен танк. Въоръжен с 7,92 мм картечница MG34 или 20 мм оръдие EW141. Монтиран е нов двигател "Maybah HL 45 P" (150 к.с.). Може да бъде транспортиран по въздуха с ME 321 "Gigant".Произвеждан в периода юли - декември 1942 г. Произведени са около 46 машини.
- Pz.Kpfw.I Ausf D - бързоходен разузнавателен танк и танк за огнева поддръжка. Въоръжен с 7,92 мм картечница MG34 или 20 мм оръдие EW141. Монтиран е нов двигател "Maybah HL 66 P" (180 к.с.). Произвеждан в периода 1942 - 1943 г. Произведени са около 10 машини.
- Pz.Kpfw.I Ausf F - създаден като танк за огнева поддръжка на пехотата, но поради киската си мощност, отсъствието на оръдие и лошата подвижност е използван като командирска машина и в полицейските части. Въоръжен с две сдвоени 7,92 мм картечници MG34. Монтиран е нов двигател "Maybah HL 66 P" (180 к.с.). Ходовата част е с шахматно разположение на опорните колела, а окачването - торосионно, водещите колела са разположение отпред. Увеличена е броневата защита с бронелистове с дебелина 80 мм, при наклон 10-20°. Произвеждан в периода 1942 - 1943 г. Произведени са 30 машини. Среща се и под обозначението VK.1801.
- Brueckenleger I auf PzKpfw I Ausf A - лек кабелопоставяч. През 1939 г. са произведени само две машини.
- Fahreschulewagen I - учебен танк.
- Flakpanzer I Ausf A (Sd.Kfz.101) - зенитна установка, въоръжена с 20 мм оръдие Flak 38. Преоборудвани са 21 машини.
- Flammemwerfer auf PzKpfw I Ausf A - огнеметен танк. Преоборудването е извършено в полеви условия. Снабден с лек пехотен огнемет "Flammenwerfer 40".
- Instandsetzungstrupp I - бойна ремонтно-евакуационна машина.
- Leichte Bergepanzer I - лека бойна ремонтно-евакуационна машина
- Ladungsleger auf PzKpfw I Ausf A/В - транспортьор за взривни вещества. Преоборудвани са 100 машини.
- Minenraumer I Ausf B - сапьорен танк. През 1938 г. са произведени 50 машини.
- Munitionsschlepper I Ausf A (Sd.Kfz.111) - лек верижен бронетранспортьор за боеприпаси. В периода 1942-1943 г. са преоборудвани всички танкове, намиращи се на въоръжение във войските.
- Munitionsschlepper I Ausf B (Sd.Kfz.111) - лек верижен бронетранспортьор за боеприпаси. В периода 1942-43 г. са преоборудвани всички танкове, намиращи се на въоръжение във войските.
- Pionier-Kampfwagen I - инженерен танк.
- Panzerjager I (Sd.Kfz.101) - 47 мм САУ създадена на базата на PzKpfw I Ausf В. Екипаж - 3 души. Боекомплект - 86 снаряда. Оръдието е чешко производство и е монтирано върху открития корпус на машината. Може да се движи по хоризонтала 35°, а по вертикала -8° - +12°. Боекомплект - 86 снаряда. Защитата на разчета се осигурява от щит с дебелина 14 мм. В периода 1940-1941 г. са преоборудвани 202 машини.
- Panzerjager I - 37 мм САУ създадена на базата на PzKpfw I Ausf В. Въоръжена с 37 мм противотанково оръдие Pak 35/36 L/45. Оръдието е монтирано на мястото на куполата. Поради огневата си неефективност е снето бързо от въоръжение. Само незначителен брой машини са на въоръжение до 1943 г. Преоборудването е извършено в периода 1940-1941 г.
- Sanitatskraftwagen I (Sd.Kfz.265) - бронирана санитарна машина.
- Sturmpanzer I Bison (Sd.Kfz.101) - САУ въоръжена с 150 мм оръдие L/11,4, разработена на базата на PzKpfw I Ausf B. Екипаж - 5 души. Машината е открит тип, само с челен и странични щитове. На въоръжение в тежките пехотни роти от състава на танковите дивизии и корпуси. Основна задача - осигуряване на мощна и мобилна огнева поддръжка на пехотата. През 1940 г. са произведени 38 машини. На въоръжение до 1943 г.

## [редактиране] Модификации

- Pz.Kpfw.I Ausf A - базова машина на танка. Произвеждана в периода 1934 - 1936 г. Произведени са 818 машини.
- Pz.Кpfw.I Ausf A ohne Aufbau - учебна машина. Произвеждана в периода 1934 - 1936 г. Произведени са 15 машини.
- Pz.Kpfw.I Ausf В - модификация на танка. Монтиран е нов двигател "Maybah NL 38 TR" (100 к.с.), а в ходовата част са добавени по една опорна ролка и водещо колело. Произвеждана в периода 1935 - 1939 г. Произведени са 675 машини.
- Pz.Кpfw.I Ausf В ohne Aufbau - учебна машина. Произвеждана в периода 1935 - 1937 г. Произведени са 164 машини.
- КlPzBefWg I (Kleine Panzer Befehlswagen I) (Sd.Kfz.265) - лек командирски танк на базата на предните модификации с монтирана р/станция FuG6 или FuG2. Въоръжението е сведено до една 7,92 мм картченица MG13 или MG34. Произвеждан в периода 1935 - 1937 г.
- Pz.Kpfw.I Ausf С - бързоходен разузнавателен танк. Въоръжен с 7,92 мм картечница MG34 или 20 мм оръдие EW141. Монтиран е нов двигател "Maybah HL 45 P" (150 к.с.). Може да бъде транспортиран по въздуха с ME 321 "Gigant".Произвеждан в периода юли - декември 1942 г. Произведени са около 46 машини.
- Pz.Kpfw.I Ausf D - бързоходен разузнавателен танк и танк за огнева поддръжка. Въоръжен с 7,92 мм картечница MG34 или 20 мм оръдие EW141. Монтиран е нов двигател "Maybah HL 66 P" (180 к.с.). Произвеждан в периода 1942 - 1943 г. Произведени са около 10 машини.
- Pz.Kpfw.I Ausf F - създаден като танк за огнева поддръжка на пехотата, но поради киската си мощност, отсъствието на оръдие и лошата подвижност е използван като командирска машина и в полицейските части. Въоръжен с две сдвоени 7,92 мм картечници MG34. Монтиран е нов двигател "Maybah HL 66 P" (180 к.с.). Ходовата част е с шахматно разположение на опорните колела, а окачването - торосионно, водещите колела са разположение отпред. Увеличена е броневата защита с бронелистове с дебелина 80 мм, при наклон 10-20°. Произвеждан в периода 1942 - 1943 г. Произведени са 30 машини. Среща се и под обозначението VK.1801.
- Brueckenleger I auf PzKpfw I Ausf A - лек кабелопоставяч. През 1939 г. са произведени само две машини.
- Fahreschulewagen I - учебен танк.
- Flakpanzer I Ausf A (Sd.Kfz.101) - зенитна установка, въоръжена с 20 мм оръдие Flak 38. Преоборудвани са 21 машини.
- Flammemwerfer auf PzKpfw I Ausf A - огнеметен танк. Преоборудването е извършено в полеви условия. Снабден с лек пехотен огнемет "Flammenwerfer 40".
- Instandsetzungstrupp I - бойна ремонтно-евакуационна машина.
- Leichte Bergepanzer I - лека бойна ремонтно-евакуационна машина
- Ladungsleger auf PzKpfw I Ausf A/В - транспортьор за взривни вещества. Преоборудвани са 100 машини.
- Minenraumer I Ausf B - сапьорен танк. През 1938 г. са произведени 50 машини.
- Munitionsschlepper I Ausf A (Sd.Kfz.111) - лек верижен бронетранспортьор за боеприпаси. В периода 1942-1943 г. са преоборудвани всички танкове, намиращи се на въоръжение във войските.
- Munitionsschlepper I Ausf B (Sd.Kfz.111) - лек верижен бронетранспортьор за боеприпаси. В периода 1942-43 г. са преоборудвани всички танкове, намиращи се на въоръжение във войските.
- Pionier-Kampfwagen I - инженерен танк.
- Panzerjager I (Sd.Kfz.101) - 47 мм САУ създадена на базата на PzKpfw I Ausf В. Екипаж - 3 души. Боекомплект - 86 снаряда. Оръдието е чешко производство и е монтирано върху открития корпус на машината. Може да се движи по хоризонтала 35°, а по вертикала -8° - +12°. Боекомплект - 86 снаряда. Защитата на разчета се осигурява от щит с дебелина 14 мм. В периода 1940-1941 г. са преоборудвани 202 машини.
- Panzerjager I - 37 мм САУ създадена на базата на PzKpfw I Ausf В. Въоръжена с 37 мм противотанково оръдие Pak 35/36 L/45. Оръдието е монтирано на мястото на куполата. Поради огневата си неефективност е снето бързо от въоръжение. Само незначителен брой машини са на въоръжение до 1943 г. Преоборудването е извършено в периода 1940-1941 г.
- Sanitatskraftwagen I (Sd.Kfz.265) - бронирана санитарна машина.
- Sturmpanzer I Bison (Sd.Kfz.101) - САУ въоръжена с 150 мм оръдие L/11,4, разработена на базата на PzKpfw I Ausf B. Екипаж - 5 души. Машината е открит тип, само с челен и странични щитове. На въоръжение в тежките пехотни роти от състава на танковите дивизии и корпуси. Основна задача - осигуряване на мощна и мобилна огнева поддръжка на пехотата. През 1940 г. са произведени 38 машини. На въоръжение до 1943 г.

Тактико-технически характеристики PzKpfw I и някои от модификаците му
Данни | Ausf.A | Ausf.В | Ausf.C | Ausf.F | 4.7cm Pak | sIG 33 Sfl | Pz.BfWg.I
--- | --- | --- | --- | --- | --- | --- | ---
Eкипаж | 2 | 2 | 3 | 3 | 3 | 4 | 3
Тегло, кг. | 5400 | 5800 | 8000 | 21000 | 7600 | 8500 | 5700
Дължина, км. | 3960 | 4390 | 4195 | 4379 | 4420 | 4420 | 4390
Ширина, мм. | 2060 | 2060 | 1920 | 2640 | 2060 | 2060 | 2060
Височина, мм. | 1720 | 1720 | 1920 | 2050 | 2130 | 3350 | 1960
Клиренс, мм. | 250 | 290 | н.д. | н.д. | 290 | 290 | 290
Колей, мм. | 1676 | 1676 | 1630 | 2100 | 1676 | 1676 | 1676
Ширина на трака, мм. | 280 | 280 | 380 | 540 | 280 | 280 | 280
Въоръжение
Тип | MG13 | MG34 | EW141+MG34 | MG34 | Pak38(t) | sIG 33 | MG34
Калибър, мм. | 7.92 | 7.92 | 20; 7,92 | 7,92 | 47 | 150 | 7,92
Брой | 2 | 2 | 1 + 1 | 2 | 1 | 1 | 1
Прицел | н.д. | н.д. | н.д. | н.д. | TZF2 | TZF2 | TZF2
Боекомплект | 1525 | 2250 | н.д. | н.д. | 68 | 32 | 1625
Двигател | Krupp М305 | Maybach N L38TR | Maybach HL45P | Maybach HL45P | Maybach NL38TR | Maybach NL38TR | Maybach NL38TR
Мощност, к.с.;(kW) | 57;(41) | 100;(74) | 150;(110) | 150;(110) | 100;(74) | 100;(74) | 100;(74)
Сп. мощност, к.с./т. | 11,1 | 17,2 | 18.75 | 7,1 | 13,2 | 11,8 | 17,0
Сп. налягане, кг/см2 | 0,40 | 0.42 | 0.56 | 0,41 | н.д. | н.д. | н.д.
Скорост, км/ч. (шосе) | 39 | 40 | 79 | 25 | 39 | 40 | н.д.
Запас от ход, км. (шосе) | 145 | 153 | 300 | 150 | 153 | 100 | 153
Запас от ход, км. (терен) | 97 | 123 | н.д. | н.д. | 95 | 60 | 123
Наклон, ° | 30 | 30 | н.д. | 59 | 30 | 30 | 30
Ров, м. | 1.4 | 1.4 | 1,2 | 1,5 | 1,4 | 1,4 | 1,4
Брод, м. | 0.58 | 0.58 | 0,875 | 0,57 | 0,58 | 0,58 | 0,58
Стена, м | 0.36 | 0,36 | 0,3 | 0,33 | 0,36 | 0,36 | 0,36
R завой, м. | 2.1 | 2,1 | н.д. | 2,1 | 2,1 | 2,1 | 2,1

## [редактиране] Виж също

- Списък на немските танкове

Танковете на Германия
Pz.Kpfw.I | Pz.Kpfw.II | Pz.Kpfw.III | Pz.Kpfw.IV | Pz.Kpfw.V | Pz.Kpfw.VI

Взето от „http://bg.wikipedia.org../../../p/a/n/Panzerkampfwagen_I_c804.html“.

Категории: Статии за сливане | Танкове

##### Views

- Статия
- Беседа
- Текуща версия

##### Търсене

##### На други езици

- English
- Česky
- Dansk
- Deutsch
- Español
- Français
- 한국어
- Hrvatski
- Italiano
- עברית
- Latviešu
- Nederlands
- 日本語
- ‪Norsk (bokmål)‬
- Polski
- Српски / Srpski
- Suomi
- Svenska
- 中文